CELEX: 32015R0404
Language: sk
Date: 2015-03-11 00:00:00
Title: Vykonávacie nariadenie Komisie (EÚ) 2015/404 z  11. marca 2015 , ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok beflubutamid, kaptán, dimetoát, dimetomorf, etoprofos, fipronil, folpet, formetanát, glufozinát, metiokarb, metribuzín, fosmet, pirimifos-metyl a propamokarb  Text s významom pre EHP

12.3.2015   
            
            
               SK
            
            
               Úradný vestník Európskej únie
            
            
               L 67/6
            
         VYKONÁVACIE NARIADENIE KOMISIE (EÚ) 2015/404
   z 11. marca 2015,
   ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok beflubutamid, kaptán, dimetoát, dimetomorf, etoprofos, fipronil, folpet, formetanát, glufozinát, metiokarb, metribuzín, fosmet, pirimifos-metyl a propamokarb
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
   keďže:
   
               (1)
            
            
               V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky považované za schválené podľa nariadenia (ES) č. 1107/2009.
            
         
               (2)
            
            
               Platnosť schválenia účinných látok kaptán, dimetoát, dimetomorf, etoprofos, fipronil, folpet, formetanát, glufozinát, metiokarb, metribuzín, fosmet, pirimifos-metyl a propamokarb uplynie 30. septembra 2017 a platnosť schválenia účinnej látky beflubutamid uplynie 30. novembra 2017. Boli predložené žiadosti o obnovenie schválenia uvedených účinných látok. Keďže na uvedené účinné látky sa uplatňujú požiadavky stanovené vo vykonávacom nariadení Komisie (EÚ) č. 844/2012 (3), na dokončenie postupu obnovenia v súlade s uvedeným nariadením je nevyhnutné poskytnúť dostatok času. V dôsledku toho platnosť schválení uvedených účinných látok pravdepodobne uplynie pred prijatím rozhodnutia o ich obnovení. Preto je potrebné predĺžiť obdobia platnosti ich schválenia.
            
         
               (3)
            
            
               Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.
            
         
               (4)
            
            
               Vzhľadom na účel článku 17 prvého odseku nariadenia (ES) č. 1107/2009, pokiaľ ide o prípady, v ktorých nebola predložená žiadna doplňujúca dokumentácia v súlade s vykonávacím nariadením (EÚ) č. 844/2012 do 30 mesiacov pred príslušným dňom uplynutia platnosti schválenia stanoveným v prílohe k tomuto nariadeniu, Komisia stanoví deň uplynutia platnosti na ten istý deň ako pred týmto nariadením alebo na najskorší deň potom.
            
         
               (5)
            
            
               Vzhľadom na účel článku 17 prvého odseku nariadenia (ES) č. 1107/2009, pokiaľ ide o prípady, v ktorých Komisia prijme nariadenie stanovujúce, že schválenie účinnej látky uvedenej v prílohe k tomuto nariadeniu sa neobnovuje, pretože kritériá na schválenie nie sú splnené, Komisia stanoví deň uplynutia platnosti schválenia na ten istý deň ako pred týmto nariadením alebo na deň nadobudnutia účinnosti nariadenia stanovujúceho, že schválenie účinnej látky sa neobnovuje, podľa toho, čo bude neskôr.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Časť A prílohy k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. marca 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      (3)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).
   
      PRÍLOHA
      Časť A prílohy k vykonávaciemu nariadeniu (EÚ) č. 540/2011 sa mení takto:
      
                  1.
               
               
                  V šiestom stĺpci „Schválenie platí do“ položky č. 145, kaptán, sa dátum „30. septembra 2017“ nahrádza dátumom „31. júla 2018“.
               
            
                  2.
               
               
                  V šiestom stĺpci „Schválenie platí do“ položky č. 146, folpet, sa dátum „30. septembra 2017“ nahrádza dátumom „31. júla 2018“.
               
            
                  3.
               
               
                  V šiestom stĺpci „Schválenie platí do“ položky č. 147, formetanát, sa dátum „30. septembra 2017“ nahrádza dátumom „31. júla 2018“.
               
            
                  4.
               
               
                  V šiestom stĺpci „Schválenie platí do“ položky č. 148, metiokarb, sa dátum „30. septembra 2017“ nahrádza dátumom „31. júla 2018“.
               
            
                  5.
               
               
                  V šiestom stĺpci „Schválenie platí do“ položky č. 149, dimetoát, sa dátum „30. septembra 2017“ nahrádza dátumom „31. júla 2018“.
               
            
                  6.
               
               
                  V šiestom stĺpci „Schválenie platí do“ položky č. 150, dimetomorf, sa dátum „30. septembra 2017“ nahrádza dátumom „31. júla 2018“.
               
            
                  7.
               
               
                  V šiestom stĺpci „Schválenie platí do“ položky č. 151, glufosinát, sa dátum „30. septembra 2017“ nahrádza dátumom „31. júla 2018“.
               
            
                  8.
               
               
                  V šiestom stĺpci „Schválenie platí do“ položky č. 152, metribuzín, sa dátum „30. septembra 2017“ nahrádza dátumom „31. júla 2018“.
               
            
                  9.
               
               
                  V šiestom stĺpci „Schválenie platí do“ položky č. 153, fosmet, sa dátum „30. septembra 2017“ nahrádza dátumom „31. júla 2018“.
               
            
                  10.
               
               
                  V šiestom stĺpci „Schválenie platí do“ položky č. 154, propamokarb, sa dátum „30. septembra 2017“ nahrádza dátumom „31. júla 2018“.
               
            
                  11.
               
               
                  V šiestom stĺpci „Schválenie platí do“ položky č. 155, etoprofos, sa dátum „30. septembra 2017“ nahrádza dátumom „31. júla 2018“.
               
            
                  12.
               
               
                  V šiestom stĺpci „Schválenie platí do“ položky č. 156, pirimifos-metyl, sa dátum „30. septembra 2017“ nahrádza dátumom „31. júla 2018“.
               
            
                  13.
               
               
                  V šiestom stĺpci „Schválenie platí do“ položky č. 157, fipronil, sa dátum „30. septembra 2017“ nahrádza dátumom „31. júla 2018“.
               
            
                  14.
               
               
                  V šiestom stĺpci „Schválenie platí do“ položky č. 158, beflubutamid, sa dátum „30. novembra 2017“ nahrádza dátumom „31. júla 2018“.